Marija od Amnije
Marija od Amnije je bila bizantijska carica (788 – 795) kao prva supruga cara Konstantina VI, kojem je rodila dvije kćeri. Premda se imena njenih roditelja nisu sačuvala, zna se da je bila unuka svetog Filareta. Prema Christianu Settipaniju, Marijina majka je bila neka Hipatija. Godine 788, u novembru, Marija se udala za Konstantina. Brak je bio ideja Konstantinove majke, carice Irene od Atine, koja je bila de facto vladarica Bizantijskog carstva. Konstantin i Marija su bili roditelji Eufrozine i Irene. Međutim, 794, Konstantin se zaljubio u sluškinju imenom Teodota te se razveo od Marije 795. Marija i njene kćerke su poslane na ostrvo Prinkipo (Büyükada), gdje su ušle u manastir, dok je Konstantin oženio Teodotu, šta je smatrano velikim skandalom. Marija je ostala u manastiru te nije poznato kada je umrla.